JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Jordaania taotleb vahendusrolli asundustetülis
Kas Iisraelis algab teine koroonalaine?
Likudi populaarsus üha kasvab, Sinivalge oma kahaneb
Jordaania kuningas Abdullah II taotleb vahendusrolli
Iisraeli-palestiinlaste vahel
seoses 1. juuliks plaanitud asunduste ühendamise küsimusega.
Kuningas on korduvalt hoiatanud Iisraeli,
et Oslo II nn C-alade annekteerimine tooks ebastabiilsust
ja looks tingimused võimalikuks rahvaülestõusuks.
Samas võivad Iisraeli ühepoolsed aktsioonid,
kus Abbasi valitsus ei osale, tõsta Gazat valitseva Hamasi toetust
ja destabiliseerida Palestiina omavalitsust.
Kuningas pöördus otse USA Kongressi poole
ja rääkis neile plaanist tuua Abbas Iisraeliga läbi rääkima
ning lootis, et USA mõjutab Iisraeli valitsust
asunduste liitmist edasi lükkama.
Abbasi juhatus on aga teatanud selgelt, et rahu Iisraeliga on võimatu,
kuni peaministriks on Netanyahu ja USA presidendiks Trump.
Toimetuse arhiivis pole aga ühtki dokumenti selle kohta,
et palestiinlased oleksid tahtnud Iisraeliga rahu teha
ka ühegi teise peaministri või USA presidendi ajal.
Nende rahvushartas
on hoopis mitmeid paragrahve Iisraeli hävitamise teemal.
Paari nädala eest,
kui Iisrael avas koroona tõttu suletud ühiskonda ja leevendas piiranguid,
arvasid paljud, et see oli liiga vara.
Nüüd on kahtlused kinnitust saanud,
sest vähemalt viimased paar nädalat registreeriti sadu uusi nakatunuid.
Ravi on siiski tasemel,
sest kuigi nakkusjuhtumite arv on ületanud 20 000 piiri,
on neist surmaga lõppenud vaid veidi üle 300,
seega vähem, kui näiteks Soomes.
Teine märkimisväärne fakt on,
et nakkusest on paranenud üle kolme neljandiku,
ehk üle 15 000 patsiendi.
Hoolimata uute nakkuste kasvutrendist,
pole valitsus taastanud varasemaid piiranguid.
Kuigi asunduste annekteerimises
pole veel kokku lepitud ega otsustatud,
on emotsioonid lahvatanud eelkõige mõnede,
palestiinlastele jääda võivate alade suhtes.
Üks neist kuumimaist on Nabluse, ehk iidse Sekkemi lähedal asuv
nn Aabrahami mägi ehk Elon Moreh.
See on koht, kus Aabraham ja Lott
leppisid traditsioonide järgi kokku maade asustamises.
Ortodoksi rabi Eliav Hilleli sõnul
on võimatu selle koha tähtsust üle hinnata.
"Selle ära andmine oleks sama, mis Templimäest loobumine."
Ta täpsustas, et sealt sai kõik alguse,
sest just seal tõotas Jumal selle maa Iisraeli pärandiosaks.
Mainitud mäel asuv Elon Moreh' kibuts
on määratud Trumpi plaanis üksildaseks saareks,
kuhu viib vaid üks tee, mida oleks raske kaitsta.
Kibutsi elanikud kardavad,
et alustuseks saab neist üksildane enklaav
ja lõpuks evakueeritakse nad kõik.
UNHRC ehk ÜRO Inimõiguste nõukogu hääletas nädala eest Genfis
resolutsiooni teemal,
mis mõistis hukka Iisraeli harrastatava asunduspoliitika
juba enne 1. juulit, kui käivituvad vastavad kõnelused.
Samas otsustas UNHRC kehtestada Iisraelile osalise relvaveoembargo
ja teisi meetmeid, millega püütakse edendada palestiinlaste eesmärki
sundida Iisrael taanduma 1967. a sõja eelsete vaherahu piiride taha.
Resolutsioonid läksid läbi vähemuse häältega,
kuid minimaalse marginaaliga,
sest rohkem kui pooled nõukogu liikmesriigid jätsid hääletamata
või hääletasid vastu.
Iisraeli ÜRO suursaadik Genfis mõistis UNHRC tegevuse hukka,
tõdedes, et see keskendub vaid ühe grupi arvamuste kaitsmisele.
"Sel moel eesmärkide edendamine
on süstemaatiline Iisraelile suunatud riiklik diskrimineerimine
ja institutsionaalne antisemitism," ütles Aviv Raz Shechter.
Pühapäeval, 20. juunil,
heebrea kalendri tamuzikuu 29. päeval,
toimus Lähis-Idas ja osas Põhja-Aafrikast päikesevarjutus.
Iisraelis meenutati sel päeval
üht vana, 3332 aasta tagust sündmust.
Kaananimaale lähenedes saatis Mooses 12 meest luurele,
kes tõid naastes kaasa suure, viinamarju täis oksa.
Rabi Josef Bergeri tõlgendusel, kes on üks tuntumaid lõpuajauurijaid,
tähendas eelmise pühapäeva sündmus
negatiivseid asju Iisraeli vaenlastele,
ja oli positiivseks signaaliks Iisraeli peaministrile
asunduste liitmise pürgimuste jätkamiseks.
Iisraeli uus valitsus on alles mõni nädal vana,
kuid selle tegevuses ilmneb juba lõhenemisi
nii Likudi kui Sinivalge liikmete seas.
See on kihutanud tagant arvamusküsitluste korraldajaid
seoses võimalike uute valimistega.
Juuli lähenemine
ja samas mõnede Iisraeli lähiajaloo tähtsaimate otsuste tegemine
pole sugugi nõrgendanud toetust peaminister Netanyahu parteile.
Kui valimised peetaks praegu, juuni viimasel nädalal,
saaks parempoolne Likud uues parlamendis lausa 41 kohta,
ehk viis kohta rohkem kui märtsis.
Valitsuspartei Sinivalge kaotaks aga kuus kohta ja jääks pidama kümnele.
See tähendaks, et Likud võiks Netanyahu juhtimisel moodustada
oma traditsiooniliste partneritega selge enamusvalitsuse üksi.
Lahkarvamused kahe peamise valitsuspartei vahel
ongi tekitanud spekulatsioone võimalike uute valimiste teemal,
kuid vaevalt seda tõsiselt kaalutakse,
vähemalt mitte enne USA presidendi- valimiste lõpptulemuse selgumist.
Nüüd paljude meelest kahtlasema uudise juurde.
Iisraeli seadusloomega tegelev ministrite komitee
toob peagi parlamenti kannabist seadustava seaduseelnõu.
Kannabise kasutamine oleks seejärel lubatud kõigil üle 21-aastastel,
erandiks need, kes on seotud riigi julgeolekuorganitega
või kuuluvad neisse.
Kannabise populaarsus Iisraelis on olnud küsitluste järgi väga kõrge
ja hinnanguliselt hakkaks riigis aktiivselt kannabist kasutama
ligi miljon inimest.
Sellised olid esimese poolaasta viimased uudised!
Saated jätkuvad siiski kogu juulikuu, igal laupäeval samal ajal,
kuid veidi pikemate erisaadetena ja eri teemadel
üldpealkirjaga "Maailm lõpusirgel".
Nädala pärast käsitleme omandrahva teemat.
Paluge ikka rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee